Publication: Magyar Közlöny
Issue: MK-2011-75 (Year: 2011, Number: 75)
Era: contemporary
Section: Az atomenergiáról szóló 1996. évi CXVI. törvény (a továbbiakban: Atv.) 1. §-a helyébe a következõ rendelkezés lép:
Paragraph Index: 1495

(1) Az Atv. a 19. §-t követõen a következõ új alcímmel egészül ki, egyidejûleg a 19/A. § helyébe a következõ rendelkezés lép: „Az atomenergia alkalmazása körében eljáró független mûszaki szakértõ 19/A. § (1) Atomenergia alkalmazása körében független mûszaki szakértõi tevékenységet az végezhet, aki e tevékenység végzésére a tervezõ- és szakértõ mérnökök, valamint építészek szakmai kamaráiról szóló törvényben meghatározott területi mérnöki kamara (a továbbiakban: kamara) által kiadott engedéllyel rendelkezik. Ha jogszabály atomenergia alkalmazása körében szakkérdésben szakértõ igénybevételét írja elõ, vagy az ilyen szakértõ igénybevételéhez külön jogkövetkezményt állapít meg, szakértõként kizárólag az a személy vehetõ igénybe, valamint a jogszabályban meghatározott jogkövetkezmények csak annak a szakértõnek az igénybevételéhez fûzõdnek, aki a kamara által kiadott engedéllyel rendelkezik.

Source: https://magyarkozlony.hu/hivatalos-lapok/e28b93f48eeefbd42f7cf6bf52ec7292218bc1a0/dokumentumok/001a14bd593e7f41e8750ff8eb4adfad2b55c36b/letoltes